Folketing
2013-04-04

Mange tak. Jeg kunne godt tænke mig at spørge ordføreren eller minde ordføreren om en lukket høring, vi var til. Vi fik at vide, at aldrig har danske mænd været mere sammen med deres børn, end de er i dag. Jeg kunne godt med det i baghovedet tænke mig at spørge ordføreren, om fædrene i dag ikke har mulighed for at holde den barsel, de gerne vil. Ordføreren bliver ved med at tale om at give mulighed til fædrene. Er det umuligt, sådan som lovgivningen er i dag, hvis en far gerne vil holde 3 måneders orlov med sit barn? Er det så forbudt? Når ordføreren lægger det frem, lyder det, som om ordføreren vil give mændene en rettighed. Er det en rettighed, de ikke har i dag?